Тунда, зярдо чады ды ведесь кепеди (1,16 м сэрьс) эрькесь вейс валнови малаквикс ведень пурнавкстнень марто: Паадла (эст. Paadla), Вягара (эст. Vägara) ды Каалупеа (эст. Kaalupea) ды покшолгамтови кавксть ды седе ламо. Эрькентень пры Насва лей (эст. Nasvа), конань кувалмазо 3 вп. Зардо чадыведь леесь чуди иневедьстэ эрькев, ды лия шкасто мекевланк. Секс эрькесэнть ламо калт, вастневить: курда, лепекал, тутко, бочкарь, ёзнэнь кал, тувокал, ужкал, вирькал, синтёпка, сиякал, нучко, пупи кал. Суурлахт усиянть пелеве-чилисемань ёно ашти апек покш (3 га) усия Рахину (эст. Rahinu). Усиянть чиретне алкинеть, кевевть, човор марто. Кавто эрькенть пелькстне керязь Хидре Нукк модаулосонть (эст. Hidre nukk). Муллуту ды Вягара усиятне пек алкине чире марто , эйсэст касы нудейкс. Муллутунь пелевеёно домкачись пачкоди 0,2-0,3 м. Лембеёно, Насва леенть прамонзо ваксо, эрькенть домкачись 1,7 м. Чиренть серэсь 0,4 м, конатат теезь човор чуваронь ды рудазонь модасо. Вягара усиянть домкачись 1,1 м. Муллутас прыть Каармисе ды Кярла лейть, Суурлахт с — Унимяе леесь.